Document ID: 32013D0094

NÕUKOGU OTSUS,
26. märts 2012,
Euroopa - Vahemere piirkonna sooduspäritolureeglite piirkondliku konventsiooni sõlmimise kohta
(2013/94/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punktiga a,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
26. novembril 2009 volitas nõukogu komisjoni alustama läbirääkimisi EFTA riikide, Barcelona protsessis osalevate riikide, stabiliseerimis- ja assotsieerimisprotsessis osalevate riikide ja Fääri saartega Euroopa - Vahemere piirkonna sooduspäritolureeglite piirkondliku konventsiooni (edaspidi „konventsioon”) üle.
(2)
9. detsembril 2009 kiitsid Euroopa - Vahemere piirkonna kaubandusministrid Brüsselis toimunud konverentsil konventsiooni teksti heaks.
(3)
Kooskõlas nõukogu otsusega 2013/93/EL (1) ja tingimusel, et konventsioon hiljem sõlmitakse, allkirjastati konventsioon Euroopa Liidu nimel 14. aprillil 2011.
(4)
Konventsioon tuleks sõlmida,
ON VASTU VÕTNUD KÄESOLEVA OTSUSE:
Artikkel 1
Käesolevaga kiidetakse Euroopa - Vahemere piirkonna sooduspäritolureeglite piirkondlik konventsioon Euroopa Liidu nimel heaks.
Konventsiooni tekst on lisatud käesolevale otsusele.
Artikkel 2
Nõukogu eesistuja nimetab isiku, kes on volitatud liidu nimel konventsiooni artiklis 10 sätestatud heakskiitmiskirja konventsiooni hoidja kätte hoiule andma.
Artikkel 3
Komisjon esindab Euroopa Liitu konventsiooni artikliga 3 asutatud ühiskomitees. Liikmesriikide esindajad võivad ühiskomitee kohtumistest osa võtta.
Artikkel 4
Käesolev otsus jõustub selle vastuvõtmise päeval.
Brüssel, 26. märts 2012

Labels: 3
18
15
5